Vytautas Bernatonis

Vytautas Bernatonis (g. 1940 m. lapkričio 19 d. Šiliniai, Jiezno valsčius) – Lietuvos inžinierius mechanikas, politikas, habilituotas technologijos mokslų daktaras.

 Biografija 
1954 m. baigęs Kašonių septynmetę, įstojo į Kauno politechnikumą. 1958 m. jame įgijęs vidurinį išsilavinimą ir specialybę, buvo paskirtas cecho meistru Vilniaus „Taksomotorų autoūkyje“. 1970 m. baigė Vilniaus inžinerinį statybos institutą. 1981 m. technikos mokslų kandidatas, 1988 m. technikos mokslų daktaras.http://www.mokslas.mii.lt/mokslas/SRITYS/duom00.php?pav=B&sr 

1962–1988 m. dirbo Vilniaus plastmasinių dirbinių gamykloje darbininku, brigadininku, technologu, cecho viršininko pavaduotoju. 1965–1979 m. ekstruzijos ir liejimo cecho viršininkas, nuo 1979 m. direktorius pavaduotojas gamybos reikalams.http://www.elta.lt/rinkimai2002/index.php?ItemId=3573  1988–1990 m. Kauno politechnikos instituto (nuo 1990 m. KTU) dėstytojas, nuo 1989 m. profesorius.

1990–1991 m. balandžio mėn. pirmasis Vilniaus miesto meras. Nuo 1996 m. UAB „Bervis ir Co“ prezidentas. 1996 m. su kitais įsteigė Lietuvos gyvenimo logikos partiją, jos pirmininkas. Nuo 2009 m. Naujosios sąjungos narys, keletą kartų nesėkmingai dalyvavo Seimo rinkimuose.Vytautas Bernatonis: „Darbas Vilniaus mero pareigose - juodžiausios dienos mano gyvenime...“ 2002 m. dalyvavo LR Prezidento rinkimuose (pirmajame ture surinko 0,25% balsų).

 Mokslinė veikla 
Sukūrė ir įdiegė į gamybą plastikų perdirbimo automatizuotų procesų. 23 išradimų autorius.

 Įvertinimas 
 1978 m. LSSR valstybinė premija
 1984 m. SSRS valstybinė premija 

 Šaltiniai 

Kategorija:LTSR valstybinės premijos laureatai
Kategorija:Lietuvos inžinieriai mechanikai
Kategorija:Lietuvos išradėjai
Kategorija:Vilniaus merai